За да свържете Вашите PHP скриптове с MySQL база данни, можете да използвате "localhost" или "127.0.0.1" за име на сървър за бази данни в стринга за установяване на връзка. Портът за достъп зависи от MySQL версията на Вашата база данни. За MySQL 5 можете да използвате порт "3306" (порт по подразбиране за MySQL сървъри), докато за MySQL 8 бази данни трябва да използвате порт "3308". Ако Вашият скрипт позволява употребата на UNIX сокети, то можете да използвате /tmp/mysql8.sock като сокет MySQL 8.
Ето един примерен стринг за конекция, за да използвате MySQL 5:
mysqli_connect('localhost', 'mysql_user', 'mysql_password','mysql_database');
Тъй като стандартният порт се използва, няма нужда да го задавате при връзка с MySQL 5 за бази данни.
Някои приложения може и да не работят правилно с портове, така че можете да срещнете проблеми при установяване на връзка с Вашите MySQL бази данни. В такъв случай, можете да разгледате следните примери за установяване на връзка с MySQL бази данни, използвайки различни настройки
mysqli_connect('127.0.0.1:3308', 'mysql_user', 'mysql_password','mysql_database');
mysqli_connect('localhost', 'mysql_user', 'mysql_password','mysql_database', null, '/tmp/mysql8.sock');
mysqli_connect('127.0.0.1', 'mysql_user', 'mysql_password','mysql_database','3308');
Можете да откриете правилните настройки за MySQL 8 сървър за бази данни за някои от най-популярните софтуери в статията ни "Настройки за MySQL 8 сървър за бази данни".